Skal du til Rom og opleve alle de fantastiske historiske steder, hvad enten det er det gamle Romerrige, Kirken, antikken eller det nye smarte, moderne og pulserende Rom, så skal du nødvendigvis have et rart sted, hvor du kan slappe af i mellem alle de mange oplevelser og indtryk. Et sådan sted er netop den lille lejlighed, som Giacomo De Feo tilbyder gennem airbnb. En mere centralt beliggenhed for enhver udflugt eller feks. spadseretur til de mange seværdigheder eller gode spisesteder m.m. får man næppe. Også offentlig transport er lige i nærheden.
Der er al mulig grund til at anbefale netop denne lejlighed. Selve lejligheden ligger i rolige omgivelser og er pænt indrettet, med et nydelig badeværelse. Brusenichen er dog noget trang, men det fungerer. Man sover godt i behagelige senge. Er vejret fint, er der en hyggelig lille beplantet terrasse der hører til lejligheden, hvor man i fred og ro kan nyde sin morgenmad og lign. Der er sol om formiddagen og lidt om eftermiddagen
I lejligheden er der TV både i stuen og soveværelset. Desværre er der kun Italienske programmer, så medbring en PC eller tablet så du evt. kan se nyheder hjemmefra. Der er en udmærket WiFi forbindelse i lejligheden.
Og lige til sidst: Giacomo er yderst hjælpsom og et særdeles behageligt bekendskab.
Rigtig god fornøjelse